
Esselamu alejkum.


U jednoj džamiji mi inače džumu klanjamo na spratu iako ima mjesta u donjem dijelu. Inače najviše braće bude na spratu i spojimo safove zbog toga najviše i idemo na sprat. Da li dozvoljeno?


* 
* 
* 
* 
* 
* 
* 

 
Da li je ispravno formirati saff i klanjati džumu na spratu – mahfirli iako ima mjesta u donjem dijelu džamije?

Ve alejkumus selamu ve rahmetullahi…


***[Pravilo](https://pitajucene.com/search/pravilo/questions/ "Pretraži pitanja o pravilima")*** je da se safovi popunjavaju. Da bi se u ***[farz](https://pitajucene.com/search/Farz/answers/ "Pretraži odgovore za Farz")*** namazu popunjavao stražnji dio džamije, potrebno je popuniti prednji dio. Tek kada to bude popunjeno, onda se popunjava dalje.


U nekim normalnim okolnostima, smatram da bi vaše izdvajanje na sprat, ukoliko ima mjesta u donjem dijelu džamije, bilo neispravno…Međutim, nalazimo se trenutno i živimo u vanrednom stanju koje se najviše poštuje i odražava na naše džamije, u šta spada i razdvajanje safova.


Stoga, ukoliko je u ovim vanrednim okolnostima vaše odvajanje iz razloga zbijanja safova, da bi se time očuvala originalnost namaza i sunnet, a imajući u vidu da se ummet nije distancirao u safovima ni u gorim pandemijama i epidemijama koje su pogađale svijet kroz historiju, onda vaš postupak ima svoje mjesto i utemeljenje…


Allah najbolje zna…


